Malice Mizer

**Malice Mizer** bija japāņu *[[Visual kei (subkultūra)|visual kei]]* rokgrupa, kas izveidota 1992. gadā un pastāvēja līdz 2001. gadam. Grupa bija populāra ar savu mūzikas stilu un teatrāliem priekšnesumiem, kas galvenokārt atspoguļojās 18. gs. franču tērpu izvēlē, grimā un skatuves dekorācijās. 

Grupu izveidoja divi ģitāristi Mana *([[Mana]])* un Kozi *([[Közi]])*, viņiem vēlāk pievienojās basģitārists Juki *([[Yu~ki]])*. Šī trijotne tiek uzskatīta par pamatu grupai, kas nekad nemainījās. Malice Mizer vēsture tradicionāli tiek iedalīta trīs daļās jeb ērās - *Tetsu ([[Tetsu]]) ēra*, *Gakta ([[Gackt]]) ēra* un *Klaha ([[Klaha]]) ēra*. Šajās ērās bija dažādi mūzikas stili, apģērbi un tēmas, sākot ar franču klasisko mūzikas ēru un beidzot ar gotisku stilu. 

1990. gada vidū un beigās, Malice Mizer bija viena no populārākajām *visual kei* grupām tieši *Gakta ērā*. Popularitāti dalīja arī tādas grupas kā *La'cryma Christi*, *Fanatic Crisis* un *Shazna*. 

2021. gadā mūzikas žurnāls *[[Kerrang!]]* Malice Mizer trešo labāko albumu *Merveilles*, kas tika izdots 1998. gadā, iekļāva TOP 13 sarakstā kā nozīmīgāko starp citiem japāņu roka un metāla albumiem.

Tomēr Malice Mizer panākumu ceļš bija īss, 2001. gadā grupa paziņoja par tās pārtraukumu uz nezināmu laiku. 2010. gadā Mana, Kozi un Juki atkal uzstājās dažas reizes, taču grupa tā arī nekad neturpināja pastāvīgu darbību. 

## Vēsture

### 1992–1994: Tetsu ēra
Pirms Malice Mizer izveidošanas 1992. gada augustā, ģitāristi Mana un Kozi bija citā grupā ar nosaukumu *Matenrou.* Tomēr vēlāk nolēma izveidot savu grupu ar nosaukumu *Malice Mizer* (no franču valodas: *malice et misère)*, kas nozīmē - ļaunums un posts. Šāds nosaukums izveidoja grupai filozofisku konceptu *Kas ir cilvēks?*, meklējot atbildes savās dziesmās.

1992. gadā grupai Malice Mizer pievienojās vokālists Tetsu, basģitārists Juki un bundzinieks Gazs *([[Gaz]])*, veidojot 20. gs. 80. gadu muzikālo sajaukumu, kas ietver gotisko roku, progresīvo roku un klasisko mūziku. 

1993. gadā grupa izlaida savu pirmo singlu *Speed of Desparate* (Izmisuma ātrums) izlasē *Braintrash.* Pirms tam viņi izdeva savu demo ierakstu ar nosaukumu *Sans Logique* (No franču valodas: Bez loģikas), iedvesmojoties no franču popdziedātājas Milēnas Fārmeres *([[Milēna Fārmere|Mylène Farmer]])* hitu ar tādu pašu nosaukumu, kas bija instrumentālā versijā.

Pēc izlases izdošanas, bundzinieks Gazs grupu pameta. Viņa vietā pievienojās Kami *([[Kami (mūziķis)|Kami]])*, kurš nupat pameta grupu *[[Kneuklid Romance]]*. Kami par Malice Mizer officiālo bundzinieku kļuva 1994. gadā pēc sešu mēnešu pārbaudes laika. Tajā pašā gadā pēc pāris demo ierakstiem, grupa izdeva savu pirmo debijas albumu *Memoire* (no franču valodas: Atmiņas) Manas jaunizveidotajā neatkarīgajā ierakstu kompānijā **', kur tas tika izdots atkārtoti kā bonusa dziesma ''Baroque'' (No franču valodas: Baroks) zem ''Memoire DX'' nosaukuma. 

1994. gada 27. decembrī, vokālists un dziesmu autors Tetsu grupu pameta pēc viņu pēdējā koncerta. Pamešanas iemesls bija domstarpības radošajā jomā un nevēlēšanās būt atpazīstams Japānā ar ekstravagantu tērpu un grimu izmantošanu uz skatuvēm, kas raksturīgs ''visual kei'' stilam. Šķiršanās no grupas bija draudzīga un Tetsu izvēlējas citu muzikālu virzienu. Malice Mizer Tetsu dziesmu tekstus izmantoja citās dziesmās ar citiem vokālistiem.

=== 1995.–1998. gads: Gakta ēra ===
Grupa Malice Mizer nebija aktīva gandrīz gadu. 1995. gadā ģitārists Mana pieņēma grupā jaunu vokālistu vārdā Gakts, kurš bija aizgājis no ''Cains:Feel'', un tajā pašā gadā 10. oktrobrī bija viņu pirmā uzstāšanās pilnā sastāvā.  1995. gada 10. decembrī grupa izdeva savu pirmo singlu ''Uruwashiki Kamen no Shoutaijou'' (no japāņu valodas: Skaistās maskas ielūgums) 1995. gada 10. decembrī. Šis singls bija pamats Malice Mizer pārmaiņām, kas viņus atšķira no pārējām grupām, proti, abu ģitāristu Manas un Kozi deju priekšnesums uz skatuves. Koncepcija ''Kas ir cilvēks?'' turpinājās ar jaunām aprisēm, mūzikai iegūstot jaunas vēsmas ar tādiem žanriem kā [[ārtroks]] un [[Sintpops|sintīpops]], iekļaujot vēl vairāk klasiskos un elektroniskos elementus. Arī grupas imidžs mainījās, pievēršot vairāk uzmanību 18. gs. franču kostīmiem ar gotisku noskaņu.

1996. gadā Malice Mizer izdeva savu otro albumu ''Voyage Sans Retour'' (no franču valodas: Ceļojums bez atgriešanās) un 1997. gadā savu pirmo "aizskatuvju" video ''Sans Retour Voyage "Derniere" (Encore Une Fois)'' (no franču valodas: Pēdējais ceļojums bez atgriešanās (Vēl vienu reizi))'','' kas ierakstīts teātrī ''Shibuya Public Hall.'' Video redzams gan krāšņi tērpi, gan grezna skatuve ar dejām. 

1997. gadā grupa piesaistīja ierakstu kompānijas ''Nippon Columbia'' uzmanību, kur arī tika parakstīts līgums. Šajā kompānijā Malice Mizer izdevas vairākus veiksmīgus singlus kā ''Bel Air'' (no franču: Skaistais gaiss), ''Au Revoir (''no franču: Visu labu!'')'', ''Gekka no Yasokyoku'' (Mēnesnīcas nakts serenāde) un īsfilmu ''Bel Air'' ''(Kuuhaku no Toki no Naka de) de L'image'' (Skaistais gaiss: Tukšuma mirklī). 1998. gada martā Malice Mizer izdeva debijas albumu zem kompānijas vārda ar nosaukumu ''Merveilles'' (no franču: Brīnumi), kas bija grupas veiksmīgākais albums, sasniedzot 2. vietu ''Oricon'' albumu topā un tur noturoties 16 nedēļas.   

Gan albums, gan tā singls ''Gekka no Yasōkyoku'' saņēma ''RIAJ'' zelta sertifikātu par vairāk nekā 200 000 pārdoto eksemplāru skaitu. Maijā Malice Mizer izdeva savu singlu ''Illuminati'', kas sasniedza 7. vietu un tika pārdots vairāk nekā 100 000 eksemplāru. Vēlāk grupa izdeva vēl vienu singlu ''Le Ciel'' (No franču: Debesis), kas arī bija veiksmīgs, sasniedzot 4. vietu ''Oricon'' singlu topā.

1998. gadā Malice Mizer uzstājās ''Yokohama Arena'', tas bija viņu pēdējais koncerts kopā ar vokālistu Gaktu, kurš vēlāk grupu pameta savas solokarjeras dēļ. 

Gakta pēkšņā aiziešana no grupas, sabiedrībā raisīja dažādas neizpratnes un baumas. 1998. gada oktobrī kādā intervijā Gakts sūdzējās par grupas lēno progresu un atzina arī to, ka nebija novērtēts kā komponists.  Savukārt 1999. gada februāra intervijā viņš stāstīja par domstarpībām ar menedžmenta biroju, grupas konfliktiem un finsansēm, kā arī viņa izolāciju no grupas.  1999. gada marta intervijās grupas dalībnieki stāstīja, ka pēc 1998. gada kontakts ar Gaktu bija zaudēts. Minēja arī to, ka Gaktam nebija intereses turpināt jebkādu sadarbību ar viņiem un ''Midi:Nette'' kompāniju, un ar savu "nospodrinātu" tēlu devās solokarjeras pēdās. 

1999. gadā Malice Mizer atkal bija jaunā vokālista meklējumos. 

=== 1999.–2000. gads: Kami nāve ===
Grupa pameta ierakstu kompāniju ''Nippon Columbia'' un atgriezās Midi:Nette, 1999. gada 21. jūnijā piedzīvojot traģēdiju - bundzinieka [[Kami (mūziķis)|Kami]] nāvi. Viņš atstāja dažas nepabeigtas dziesmas, kuras vēlāk tika iekļautas 2000. gada ''Shinwa'' (Mīts) albumā. Malice Mizer Kami nekad oficiāli neaizstāja ar citu bundzinieku, taču viņa vietā spēlēja iesildītājbundzinieku Šu ''(Shu)'' no bijušās grupas ''Aion.'' 

Kami vārds turpmākajos Malice Mizer izdevumos tiek minēts kā "mūžīgs asinsradinieks" pateicībā par viņa darbu, lojalitāti un neatlaidību. 

1999. gada otrajā pusē un 2000. gada sākumā Malice Mizer turpināja darbu bez vokālista un oficiāla bundzinieka, sarakstot un izdodot singlus un jaunu albumu.

=== 2000.–2001. gads: Klahas ēra ===
2000. gada augustā Malice Mizer parādījās jauns vokālists Klaha no grupas ''Pride of Mind,'' pilnīgi atsakoties no ''Gakta ēras'' estētikas gan kostīmu, gan mūzikas aspektā. Tās vietā nāca dramatisms - dramatiska klasiskā mūzika un ''[[dark wave]]'' ar smagā metāla un gotisko elementu piesitienu. 

2000. gada vasarā Malice Mizer izdeva savu pēdējo albumu ''Bara no Seidou'' (Rožu katedrāle), kas sasniedza 17. vietu topos ar 22 000 pārdotām kopijām. 31. augustā un 1. septembrī grupa sniedza teatrālu divu dienu koncertu ''Nippon Budokan'' stadionā, kurā bija redzama pirotehnika, plīvurētu mūķeņu koris un katedrāle kā skatuves dekors. 

2001. gadā Malice Mizer filmējās filmā par vampīriem ar nosaukumu ''Bara no Konrei (Mayonaka ni Kawashita Yakusoku)'' (Rožu kāzas: Pusnaktī dotais solījums) un izdeva vēl trīs singlus ''Gardenia'' (Gardēnija), ''Beast of Blood'' (Asins zvērs), ''Garnet ~Kindan no Sono e~'' (Granāts ~Uz aizliegto dārzu~). ''Gardenia'' un ''Garnet'' bija ievērojami vieglākā tonī nekā iepriekšējais albums, kas liecināja par vēl vienu jaunu ēru grupai.  Tomēr grupas dalībnieki 2001. gadā nolēma iet katrs savu ceļu, atstājot ziņojumus savā oficiālajā tīmekļa vietnē. 

Lai arī grupai bija pārtraukums, dalībnieki neizslēdza iespēju atkal apvienoties.

=== Solo projekti ===
1994. gadā pēc aiziešanas no Malice Mizer, Tetsu izdeva vienu solo albumu un vēlāk pievienojās vairākām grupām, tostarp ''Zigzo, Mega 8 Ball un Nil''. 

Savukārt Gakts 1999. gada sākumā uzsāka savu solokarjeru, kas guva milzīgus panākumus. Vēlāk viņš pievērsās arī aktierspēlei, kļūstot par vienu no Japānas labākajiem solo māksliniekiem un TV personībām.

2002. gada decembrī Klaha arī uzsāka savu solokarjeru, taču arī pēc tam pazuda bez pēdām, un kopš 2007. gada par viņu nav nekādu oficiālu ziņu. 

Basģitārists Juki nav bijis aktīvs kopš 2004. gada. Uzstājās tikai kā viesmākslinieks Manas un Kozi koncertos. 

Ģitārists Kozi izveidoja industriālo duetu ''[[Eve of Destiny]]'' kopā ar Haruhiko Ašu ''(Haruhiko Ash)'' no grupas ''The Zolge.'' No 2008. līdz 2022. gadam viņš bija grupas ''Dalle'' dalībnieks. Ap 2010. gada jūniju Közi sāka uzstāties ar grupu ''My Horror Revue''. Viņš ir arī izveidojis grupu ''[[XA-VAT]]'', kas savu pirmo koncertu rīkoja 2010. gada 16. novembrī un izdeva savu pirmo singlu 2. decembrī. 2012. gadā viņš izveidoja grupu ''[[ZIZ]]'' kopā ar mūziķiem, kas atbalstīja viņu solo karjerā.

2002. gadā, Malice Mizer ģitārists un līderis Mana izveidoja savu solo projektu ''[[Moi dix Mois]],'' ar kuru ir uzstājies koncertos visā Eiropā. 1999. gadā Mana nodibināja savu modes zīmolu ''[[Moi-même-Moitié]],'' kur apģērbi un aksesuāri ir elegenti gotiskā aristokrāta un [[gotiskā lolita]] stilos. Viņš arī turpina vadīt savu neatkarīgo ierakstu kompāniju ''Midi:Nette'', kur bijis producents grupai ''Schwarz Stein'' un dziedātājai Kanonai Wakešimai ''(Kanon Wakeshima).''

== Muzikālais stils un ietekmes ==
Malice Mizer visā savas pastāvēšanas laikā ir piedzīvojusi izmaiņas gan vizuālā tēlā, gan skanējumā. Žurnāla ''AllMusic'' autors Aleksejs Eremenko ''(Alexey Eremenko)'' norādīja, ka grupas mūzika ietver vairākas žanrus - dark wave, metālu, [[tehno]], klasisko mūziku, sintīpopu un agrīno gotisko roku, saglabājot komerciālu mērķi. 

Mana norādīja, ka ietekmējies no dažādiem skaņdarbiem un komponistiem, piemēram, [[Johans Sebastiāns Bahs|Johanu Sebastianu Bahu]], kur dažās dziesmās Mana atdarina [[Klavesīns|klavesīna]] spēli. 

Pirmajos grupas gados, kur Tetsu bija pirmais vokālists, mūzikā valdīja franču romantisma ietekme, kur sakņojas gotiskais ar klasisko mūziku. Šāda estētika parādījās arī grupas dalībnieku apģērbos un grimā, mazāk liekot akcentu uz skatuves dekorācijām, kur ''Gakta'' un ''Klahas ērā'' tā bija neatņemama sastāvdaļa. 

''Gakta ērā'' skanējums bija citādāks. Tā skanējums ietekmējās no progesīvā roka, papildus ņemot mākslas un klasiskās mūzikas elementus. Tika izmantota arī elektroniskā mūzika, [[baroka mūzika]], [[franču pops]] un ''dark wave''. 

Albumā ''Bara no Seidou'', kurā vokālists bija Klaha, Malice Mizer mūzikā sāka iekļaut smago metālu, [[Orķestris|orķestri]], [[ērģeles]], klavesīnu, stīgu aranžējumu un [[Koris|kori]]. Singlā ''Beast of Blood'' parādās klasiskās, metāla un [[Popmūzika|popmūzikas]] saplūdums. 

Malice Mizer dziesmu teksti galvenokārt ir japāņu valodā, kas vijas ar angļu un franču valodu. Teksti mēdz būt pesimistiski. Tie koncentrējas uz cilvēka eksistences tumšajām niansēm, pētot ļaunprātības, traģēdijas, zaudējuma un nāves tēmas. Dziesmām piemīt filozofiska noskaņa, kas japāņu kultūrai ir tik ļoti svarīga. 

Grupa tiek uzskatīta par viena no ietekmīgākajām ''visual kei'' grupām pēc tādu grupu kā ''[[X Japan]]'' sākotnējiem panākumiem. Mūsdienu mūziķi kā ''Golden Bomber'', ''Matenrou Opera'', Kamidžo ''([[Kamijo]])'' ''(Lareine, Versailles)'' un Sakito ''(Sakito) (Nightmare)'' arī iedvesmojas no šīs grupas.   Grupas ''[[Dir En Grey]]'' bundzinieks Šinja ''(Shinya)'', kurš minēja Kami kā vienu no trim izcilākajiem japāņu bundziniekiem, arī bija iedvesmojies no Malice Mizer, lai izveidotu savu blakusprojektu ''Seraph''.  

== Dalībnieki ==
**Bijušie dalībnieki**

* Mana – ģitāra, taustiņinstrumenti, sintezatori, perkusijas <small>(1992–2001, 2010, 2012, 2014, 2016, 2018)</small>
* Kozi – ģitāra, taustiņinstrumenti, sintezatori, perkusijas, bekvokāls, čells <small>(1992–2001, 2010, 2012, 2014, 2016, 2018)</small>
* Juki – basģitāra, kontrabass, perkusijas <small>(1992–2001, 2010, 2012, 2014, 2016, 2018)</small>
* Gazs — bungas <small>(1992–1993; miris 2017. gadā)</small>
* Tetsu — vadošais vokāls, ģitāra <small>(1992–1994)</small>
* Kami — bungas <small>(1993–1999; miris 1999. gadā)</small> 
* Gackt — vadošais vokāls, klavieres <small>(1995–1999)</small>
* Klaha — vadošais vokāls <small>(2000–2001)</small>

**Viesmūziķi**

* Šu "Šue" Sakai — bungas <small>(2000–2001)</small>
* Kazune ''(Kazune)'' – taustiņinstrumenti, sintezatori <small>(2000–2001)</small>
* Hajato ''(Hayato)'' – bungas <small>(2010, 2012, 2014, 2016)</small>
* Sakura ''(Sakura)'' – bungas <small>(2018)</small>

<div class="center"></div>

== Diskogrāfija ==
**Studijas albumi*'

* *Memoire* (1994)
* *Voyage Sans Retour* (1996)
* *Merveilles* (1998)
* *Bara no Seidou'' (2000)

## Atsauces